ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Σεπτεμβρίου 1996 με την οποία επιτρέπεται στην Φινλανδία να μη λαμβάνει υπόψη ορισμένες κατηγορίες δραστηριοτήτων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο προστιθέμενης αξίας (ΦΠΑ) (Το κείμενο στη φινλανδική γλώσσα είναι το μόνο αυθεντικό) (96/566/Ευρατόμ, ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας,

τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από το φόρο προστιθέμενης αξίας (1), και ιδίως το άρθρο 13,

Εκτιμώντας:

ότι, κατ' εφαρμογή του άρθρου 28 παράγραφος 3 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, για την εναρμόνιση των νομοθεσιών των κρατών μελών σχετικά με τους φόρους επί του κύκλου εργασιών - κοινό σύστημα φόρου προστιθέμενης αξίας: ενιαία φορολογική βάση (2), που στο εξής ονομάζεται «έκτη οδηγία», τα κράτη μέλη μπορούν να συνεχίσουν να απαλλάσσουν ή να φορολογούν ορισμένες δραστηριότητες και ότι οι δραστηριότητες αυτές πρέπει να λαμβάνονται υπόψη κατά τον καθορισμό της βάσης των πόρων ΦΠΑ 7

ότι, για την εφαρμογή των διατάξεων του άρθρου 28 παράγραφος 3 της έκτης οδηγίας, η παράγραφος 2 ν) του παραρτήματος ΙΧ (φορολογία) της πράξης προσχώρησης της Δημοκρατίας της Φινλανδίας στις Ευρωπαϊκές Κοινότητες (3) επιτρέπει στη Φινλανδία να απαλλάσσει από το φόρο ορισμένες δραστηριότητες που αναφέρονται στο παράρτημα ΣΤ της έκτης οδηγίας 7

ότι, δεδομένου ότι η Φινλανδία δεν είναι σε θέση να προβεί σε ακριβή υπολογισμό της βάσης των ιδίων πόρων ΦΠΑ για ορισμένες κατηγορίες δραστηριοτήτων που αναφέρεται στο παράρτημα ΣΤ σημεία 2 και 7 της έκτης οδηγίας και ότι ο υπολογισμός αυτός θα μπορούσε να προκαλέσει φόρτο διοικητικής εργασίας αδικαιολόγητο σε σχέση με τις επιπτώσεις των εν λόγω δραστηριοτήτων στη συνολική βάση των πόρων ΦΠΑ της Φινλανδίας, πρέπει να επιτραπεί στη Φινλανδία να μη λαμβάνει υπόψη τις δραστηριότητες αυτές κατά τον υπολογισμό της βάσης ΦΠΑ 7

ότι δεδομένου ότι η Φινλανδία είναι σε θέση να προβεί σε υπολογισμό χρησιμοποιώντας κατά προσέγγιση εκτιμήσεις για τρεις κατηγορίες δραστηριοτήτων που απαριθμούνται στο παράρτημα ΣΤ της έκτης οδηγίας, πρέπει να της επιτραπεί να υπολογίζει τη βάση ΦΠΑ χρησιμοποιώντας κατά προσέγγιση εκτιμήσεις 7

ότι η συμβουλευτική επιτροπή ιδίων πόρων ενέκρινε την έκθεση η οποία περιλαμβάνει τις γνώμες των μελών της σχετικά με την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για τον υπολογισμό της βάσης των ιδίων πόρων που προέρχονται από τον ΦΠΑ από την 1η Ιανουαρίου 1995 επιτρέπεται στη Φινλανδία, σύμφωνα με την πρώτη περίπτωση του άρθρου 6 παράγραφος 3 του κανονισμού (ΕΟΚ, Ευρατόμ) αριθ. 1553/89, να μη λαμβάνει υπόψη τις ακόλουθες κατηγορίες δραστηριοτήτων που ορίζονται στο παράρτημα ΣΤ της έκτης οδηγίας:

1. παροχές υπηρεσιών συγγραφέων, καλλιτεχνών και ερμηνευτών έργων τέχνης, εφόσον δεν πρόκειται για παροχές που ορίζονται στο παράρτημα Β της δεύτερης οδηγίας 67/228/ΕΟΚ του Συμβουλίου (4) (παράρτημα ΣΤ πρώην σημείο 2), εξαιρούνται τα δικαιώματα πνευματικής ιδιοκτησίας και τα δικαιώματα εκμετάλλευσης 7

2. εργασίες πραγματοποιούμενες από τυφλούς ή εργαστήρια τυφλών, υπό την προϋπόθεση ότι η απαλλαγή τους δεν επιφέρει σημαντικές στρεβλώσεις του ανταγωνισμού (παράρτημα ΣΤ πρώην σημείο 7).

Άρθρο 2

Για τον υπολογισμό της βάσης των ιδίων πόρων που προέρχονται από τον ΦΠΑ από την 1η Ιανουαρίου 1995, επιτρέπεται στη Φινλανδία να υπολογίζει, χρησιμοποιώντας κατά προσέγγιση εκτιμήσεις, τη βάση για τις ακόλουθες κατηγορίες δραστηριοτήτων που παρατίθενται στο παράρτημα ΣΤ της έκτης οδηγίας:

1. παροχές υπηρεσιών, συγγραφέων, καλλιτεχνών και ερμηνευτών έργων τέχνης, εφόσον δεν πρόκειται για παροχές που ορίζονται στο παράρτημα Β της δεύτερης οδηγίας 67/228/ΕΟΚ (παράρτημα ΣΤ πρώην σημείο 2) όσον αφορά τα δικαιώματα πνευματικής ιδιοκτησίας και τα δικαιώματα εκμετάλλευσης 7

2. παραδόσεις κτιρίων και γηπέδων που αναφέρονται στο άρθρο 4 παράγραφος 3 της έκτης οδηγίας (παράρτημα ΣΤ πρώην σημείο 16) 7

3. μεταφορές προσώπων (παράρτημα ΣΤ πρώην σημείο 17).

Άρθρο 3

Η απόφαση αυτή απευθύνεται στη Δημοκρατία της Φινλανδίας.

Βρυξέλλες, 11 Σεπτεμβρίου 1996.

Για την Επιτροπή

Erkki LIIKANEN

Μέλος της Επιτροπής

(1) ΕΕ αριθ. L 155 της 7. 6. 1989, σ. 9.

(2) ΕΕ αριθ. L 145 της 13. 6. 1977, σ. 1.

(3) ΕΕ αριθ. C 241 της 29. 8. 1994, σ. 337.

(4) ΕΕ αριθ. 71 της 14. 4. 1967, σ. 1303/67.